
ENG YAXSHI TAKLIFNI TANLASH (KEYINGI O‘RINLARDA - TANLASH) HAQIDA AXBOROT JADVALI
	Xarid predmeti
	Qurilish obyektida nazorat oʻlchovini o‘tkazish xizmatlari xaridi yuzasidan.

	Lotning bo‘linuvchanligi
	Lot bo‘linmaydi

	Savdolarni o‘tkazish davri 
	2026 yil II chorak davomida.

	Moliyalashtirish manbai
	“Kokand Future Invest” MChJning o‘z mablag‘lari.

	Boshlang‘ich narx
	[bookmark: _GoBack]540 000 000,00 (Besh yuz qirq million) so‘m QQSni hisobga olgan holda.

	To‘lov shartlari
	Oldindan to‘lov 50% shartnoma imzolangan kundan keyin 10 ish kuni mobaynida. Qolgan 50% qismi xizmat toʻliq va texnik topshiriq talablariga muvofiq bajarilib, topshirish-qabul qilish dalolatnomasi buyurtmachi tomonidan e’tirozlarsiz rasmiylashtirilgandan so‘ng hisob faktura asosida amalga oshiriladi.

	To‘lov valyutasi 
	O‘zbekiston Respublikasi milliy valyutasi so‘mda

	Xizmat ko‘rsatish joyi 
	Texnik topshiriqnomaga asosan 

	Xizmat ko‘rsatish muddati 
	Shartnoma imzolangandan so‘ng 90 kalendar kun

	Tanlash taklifining amal qilish muddati 
	Takliflar berilgan kundan boshlab kamida 45 kun.

	Tanlash ishtirokchilariga qo‘yiladigan talablar
	Xarid qilish tartib-taomilida davlat xaridlarini bajarish uchun talabgor sifatida ishtirok etayotgan va xarid qilish tartib-taomillari yakunlariga ko‘ra g‘olib yoki zahira g‘olib deb topilgan O‘zbekiston Respublikasining rezidenti yoki norezidenti bo‘lgan yuridik shaxslar.

	Tanlash takliflarini taqdim etish muddati va manzili

	5 ish kuni, Toshkent shahri, Chilonzor tumani, Fidokor MFY, 16-mavzey, 10-uy.

	Tanlash o‘tkazish bo‘yicha xarid komissiyasi kotibi (yoki ishchi organi)
	“Kokand Future Invest” MChJ (Ishchi organ).
Buyurtmachi manzili: Toshkent shahri, Chilonzor tumani, Fidokor MFY, 16-mavzey, 10-uy.
Bog‘lanish uchun shaxslar: S. Aminov 
Tel.: (+998 77) 477-66-76, 
e-mail: percapinvest@xb.uz




I. TANLASH ISHTIROKCHISI UCHUN YO‘RIQNOMA

	1
	Umumiy qoidalar.
	1.1
	
	Tanlash bo‘yicha mazkur xarid qilish hujjatlari (keyingi o‘rinlarda - Tanlash hujjatlari) O‘zbekiston Respublikasining “Davlat xaridlari to‘g‘risida”gi qonuni (keyingi o‘rinlarda – Qonun), O‘zbekiston Respublikasi Prezidentining Oʻzbekiston Respublikasi Prezidentining 26.12.2025-yildagi “Davlat xaridlari tizimida raqobat muhiti va shaffoflikni taʼminlash boʻyicha navbatdagi chora-tadbirlar toʻgʻrisida”gi  PF-259-sonli Farmoni, 25.07.2022 yildagi PQ-332-son “Investitsiyaviy va infratuzilmaviy loyihalarning loyihaoldi, davlat xaridiga doir tanlash bo‘yicha xarid qilish hujjatlari va texnik topshiriqlar hamda shartnomalarni ekspertizadan o‘tkazish tartibini yanada takomillashtirish chora-tadbirlari to‘g‘risida” gi qarori va O‘zbekiston Respublikasi Vazirlar Mahkamasining 20.05.2022 yildagi 276-son “Davlat xaridlarini amalga oshirish bilan bog‘liq tartib-taomillarni tashkil etish va o‘tkazish tartibi to‘g‘risidagi nizomni tasdiqlash haqida”gi qarori talablariga muvofiq ishlab chiqilgan.

	
	
	1.2
	
	Tanlash predmeti: Qurilish obyektida nazorat oʻlchovini o‘tkazish xizmatlari xaridi yuzasidan.

	
	
	1.3
	
	Tanlash o‘tkazish (loyihani amalga oshirish uchun) uchun asos: “Kokand Future Invest” MChJining tegishli bildirishnomasi.

	
	
	1.4
	
	Tanlashning boshlang‘ich narxi:
540 000 000,00 (Besh yuz qirq million) so‘m QQSni hisobga olgan holda.
Tanlash taklifida ko‘rsatilgan narxlar boshlang‘ich narxdan oshmasligi kerak.

	
	
	1.5
	
	Xarid komissiyasining majlislari xarid komissiyasi a’zolari hozirligida yuzma-yuz o‘tkaziladi. Yuzma-yuz majlislar videokonferensiyalar (telekonferensiyalar va hokazo) shaklida o‘tkazilishi mumkin.
Xarid komissiyasi axborot-kommunikatsiya texnologiyalari vositalaridan foydalangan holda masofadan turib ovoz berish huquqiga ega.

	
	
	1.6
	
	Ushbu Tanlash hujjatlarida foydalaniladigan asosiy tushunchalar:
avans to‘lovi - qonun hujjatlarida belgilangan tartibda Buyurtmachi va xarid qilish tartib-taomillari ishtirokchisi tomonidan kiritiladigan, operatorning vositachilik yig‘imini va tomonlarning zakalatini o‘z ichiga olgan moliyaviy mablag‘lar summasi;

	
	
	
	
	taklifni ta’minlash - buyurtmachining talabiga binoan ishtirokchi tomonidan takliflar va majburiyatlarning garov, kafolat, zakalat tarzida yoxud qonunchilik hujjatlarida nazarda tutilgan boshqa usulda ta’minlanishi;

	
	
	
	
	davlat xaridlari elektron tizimining operatori (keyingi o‘rinlarda - operator) - davlat xaridlarining sub’ektlariga davlat xaridlarining elektron tizimlarida xarid qilish tartib-taomillarini amalga oshirish bilan bog‘liq xizmatlar ko‘rsatadigan, O‘zbekiston Respublikasi Iqtisodiyot va moliya vazirligi tomonidan belgilanadigan maxsus vakolatli yuridik shaxsdir;

	
	
	
	
	shaxsiy kabinet - elektron davlat xaridlarida ishtirok etishni hamda zarur axborotni joylashtirishni va undan foydalanishni ta’minlaydigan, buyurtmachi yoki xarid qilish tartib-taomili ishtirokchisining maxsus axborot portaldagi individual sahifasi;

	
	
	
	
	hisob-kitob-kliring palatasi (bundan buyon matnda HKKP deb yuritiladi) - avans to‘lovlarini deponentlash va ularni hisobga olish yo‘li bilan shartnomalar bo‘yicha majburiyatlarni bajara oladigan ishtirokchilarni elektron xaridlarga kirishini ta’minlovchi Operatorning tarkibiy bo‘linmasi;

	
	
	
	
	davlat xaridlarining elektron tizimi (bundan buyon matnda elektron tizim deb yuritiladi) - elektron davlat xaridlari jarayonida davlat xaridlari sub’ektlarining hamkorligini, elektron davlat xaridlari jarayonidagi xarid qilish tartib-taomillari o‘tkazilishini ta’minlaydigan tashkiliy, axborotga oid va texnik yechimlarning dasturiy majmui;

	
	
	
	
	elektron davlat xaridlari - axborot-kommunikatsiya texnologiyalaridan foydalangan holda davlat xaridlarini amalga oshirish shakli.

	2
	Elektron tanlash tashkilotchilari
	2.1
	
	Tanlash buyurtmachisi: “Kokand Future Invest” MChJ (keyingi o‘rinlarda – “Buyurtmachi”).

	
	
	2.2
	
	Tanlash o‘tkazish bo‘yicha xarid komissiyasining ishchi organi “Kokand Future Invest” MChJning Xaridlarni tashkil etish komissiyasi hisoblanadi.
Buyurtmachining ishtirokchilar bilan bog‘lanish uchun aloqa bog‘lovchi shaxs:
“Kokand Future Invest” MChJning bosh buxgalteri 
S. Aminov tel: (+998 77) 477-66-76,
Manzil: Toshkent shahri, Chilonzor tumani, Fidokor MFY, 16-mavzey, 10-uy.

	
	
	2.3
	
	Shartnoma egasi: “Kokand Future Invest” MChJ

	
	
	2.4
	
	Yelektron tanlashni o‘tkazuvchi operatorning nomi va uning veb-sayti: “O‘zbekiston Respublika tovar-xom ashyo birjasi” AJ, https://etender.uzex.uz

	
	
	2.5
	
	Tanlash, kamida besh nafar a’zodan iborat tarkibda buyurtmachi tomonidan tashkil qilingan xarid komissiyasi tomonidan o‘tkaziladi.

	3
	Elektron tanlash ishtirokchilari
	3.1
	
	Elektron tanlash ishtirokchisi (bundan buyon matnda ishtirokchi deb yuritiladi) elektron tanlashda davlat xaridlarini bajarish uchun talabgor sifatida ishtirok etayotgan, O‘zbekiston Respublikasining rezidenti yoki norezidenti bo‘lgan yuridik shaxsdir.

	
	
	3.2
	
	Ishtirokchi:
davlat xaridlari to‘g‘risidagi axborotdan qonunchilikda nazarda tutilgan hajmda foydalanish;
buyurtmachiga yoki u tomonidan jalb etilgan ixtisoslashgan tashkilotga muayyan davlat xaridlarining tartib-taomillari, ularni o‘tkazish talablari va shartlari bo‘yicha so‘rovlar berish hamda ulardan tushuntirishlar olish;
davlat xaridlari sohasidagi shikoyatlarni ko‘rib chiqish bo‘yicha komissiyaga xarid qilish tartib-taomillari natijalari yuzasidan shikoyat qilish;
qonunchilikka muvofiq takliflarga o‘zgartirishlar kiritish yoki ularni qaytarib olish huquqiga ega.

	
	
	3.3
	
	Ishtirokchi:
davlat xaridlari to‘g‘risidagi qonunchilik talablariga rioya etishi;
xarid qilish hujjatlari talablariga muvofiq bo‘lgan takliflar va hujjatlarni taqdim etishi hamda taqdim etilgan axborotning ishonchliligi uchun javobgar bo‘lishi;
asosiy benefitsiar mulkdor to‘g‘risidagi ma’lumotlarni oshkor etishi;
g‘olib deb topilgan taqdirda, Buyurtmachi bilan qonunchilikda nazarda tutilgan tartibda va muddatlarda shartnoma tuzishi shart.

	
	
	3.4
	
	Ishtirokchilarning dastlabki malaka tanlovi vaqtida quyidagi tashkilotlarning tanlashda ishtirok etishigi yo‘l qo‘yilmaydi:
- malaka tanlovi uchun zarur hujjatlar to‘plamini to‘liq taqdim etmagan;
- o‘ziga nisbatan to‘lovga qobiliyatsizlik tartib-taomillari joriy etilgan;
- Insofsiz ijrochilarning yagona reestrida qayd etilgan;
- imtiyozli soliq rejimidagi moliyaviy operatsiyalarni amalga oshirishda ma’lumotlarni oshkor qilish va taqdim etishni nazarda tutmaydigan davlatlar yoki hududlarda (offshor hududlar) ro‘yxatdan o‘tkazilgan yoki mazkur hududlarda bank hisobraqamlari ochgan ishtirokchilar;
- ularga nisbatan (taqiqlovchi) moliyaviy sanksiyalar qo‘llanilgan;
- soliqlar va yig‘imlarni to‘lash bo‘yicha muddati o‘tgan qarzdorligi mavjud bo‘lgan;
- tanlash o‘tkazish to‘g‘risidagi e’lon berilgan sanada davlat ro‘yxatidan o‘tganiga olti oy to‘lmagan;
- manfaatlar to‘qnashuvi va affillanganlik holatlari mavjud bo‘lgan;
- xarid komissiyasi tomonidan ishchi-xodimlar malakasi, ish tajribasi, shu jumladan maxsus faoliyat bo‘yicha tajribasi, ishtirokchilarning o‘z vaqtida sifatli xizmat ko‘rsatish salohiyati va/yoki quvvati yetarli emas deb topilgan.

	
	
	3.5 
	
	Buyurtmachi bilan manfaatlar to‘qnashuvi bo‘lgan ishtirokchi davlat xaridlari ishtirokchisi bo‘la olmaydi.

	
	
	3.6
	
	Ishtirokchi davlat xaridi ijrochisi (g‘olib) deb e’tirof etilgan taqdirda:
tanlash savdolari yakunlari bo‘yicha g‘olib deb rasman e’lon qilingan kundan e’tiboran ikki kun mobaynida davlat xaridlari maxsus axborot portalida tegishli ma’lumotlarni joylashtirish orqali bevosita yoki bilvosita 25 foiz yoki undan ko‘p aksiyalarga (ulushga) haqiqatdan nazorat qilishga ega bo‘lgan o‘zining yakuniy manfaatdor shaxslari (benefitsiarlari) to‘g‘risidagi axborotlarni oshkor qilishlari;
o‘zlarining veb-saytlarida va maxsus axborot portalida doimiy asosda tanlash savdolari yakunlari bo‘yicha imzolangan shartnoma majburiyatlari bajarilishi haqidagi ma’lumotlarni joylashtirib borishga majbur. 

	4
	Elektron tanlashga kirish
	4.1
	
	Ishtirokchilar ularning HKKPdagi hisobvaraqlarida davlat xaridlarining elektron tizimi operatorining vositachilik yig‘imi va tomonlarning zakalati summasini to‘lash uchun yetarli bo‘lgan avans to‘lovini o‘tkazgandan so‘ng elektron tanlashga qo‘yiladi.

	
	
	4.2
	
	Buyurtmachi va ishtirokchilar elektron xaridlardagi ishtiroklarini elektron raqamli imzolaridan (bundan buyon matnda ERI deb yuritiladi) foydalangan holda amalga oshiradi. Buyurtmachi va ishtirokchi tomonidan ERIdan foydalanish, elektron tizimda tuziladigan shartnomalarni haqiqiy deb topish uchun asos bo‘lib hisoblanadi. 
-O‘zbekiston Respublikasining norezidentlari elektron tizimida ro‘yxatdan o‘tishi va tijorat takliflarini yuborishni elektron raqamli imzo kalitsiz shaxsiy kabinet orqali amalga oshirishi;
-elektron davlat xaridlarida qatnashish uchun to‘lanadigan avans to‘lovlar orqali O‘zbekiston Respublikasining norezidenti bo‘lgan xarid qilish tartib-taomillari ishtirokchilarini identifikatsiya qilishi mumkin.

	
	
	4.3
	
	Elektron tizimi avtomatik rejimda quyidagilarni amalga oshiradi:
buyurtmachi va ishtirokchiga kiritilgan avans summasiga muvofiq har bir lot bo‘yicha elektron davlat xaridlaridan foydalanish imkoniyatini yaratish;
elektron davlat xaridlarini o‘tkazish;
ishtirokchilarni aniqlash va shartnomani shakllantirish;
elektron davlat xaridlari ishtirokchilarining takliflarini O‘zbekiston Respublikasi Iqtisodiyot va moliya vazirligi, Qurilish vazirligi, Adliya vazirligi, O‘zbekiston Respublikasi Vazirlar Mahkamasi huzuridagi Soliq qo‘mitasi ma’lumotlar bazalariga integratsiyalashuvi orqali baholash uchun zarur bo‘lgan ma’lumotlar bilan buyurtmachi va xarid komissiyasini ta’minlaydi.

	
	
	4.4
	
	Ishtirokchilarni xaridga kiritish ular tomonidan portaldagi so‘rovnoma-arizani to‘ldirish yo‘li bilan amalga oshiriladi.
Ishtirokchilarni xaridga kiritish, ularning quyidagi mezonlarga muvofiq bo‘lganda amalga oshiriladi:
- shartnoma tuzish uchun qonuniy huquqqa egaligi;
- soliqlar va yig‘imlarni to‘lash bo‘yicha muddati o‘tgan qarzdorlikning mavjud emasligi;
- O‘zbekiston Respublikasi Bosh prokuraturasi huzuridagi Majburiy ijro byurosining ma’lumotlar bazalarida sud qarorlari bo‘yicha bajarilmagan majburiyatlari mavjud emasligi;
- o‘ziga nisbatan joriy etilgan to‘lovga qobiliyatsizlik tartib-taomillarining mavjud emasligi;
- Insofsiz ijrochilarning yagona reestrida qayd etilmaganligi.
Soliq organlari tomonidan berilgan ERI mavjudligi ishtirokchini shartnoma tuzish huquqini belgilaydi.
Ishtirokchi so‘rovnoma-arizada unga nisbatan qo‘llanilgan to‘lovga qobiliyatsizlik tartib-taomillari mavjud emasligi hamda soliq va yig‘imlarni to‘lash bo‘yicha muddati o‘tgan qarzdorlikning mavjud emasligi haqida ma’lumotlarni tasdiqlaydi.
Operator:
buyurtmachilar va ishtirokchilarga HKKPda alohida shaxsiy hisobraqamlar ochadi;
buyurtmachilar va ishtirokchilarga shaxsiy kabinetlar tashkil etadi. 

	  
	Tanlashda ishtirok etish va taklif ta’minotini taqdim etish tartibi
	5.1
	

	Taklifning ta’minot usuli, shu jumladan Tanlash ishtirokchisining kelishilgan muddat davrida o‘z taklifini qaytarib olmasligiga kafolat beruvchi pul zakalatini kiritish va qaytarib olish tartibi hamda miqdori elektron davlat xaridlari tartib-taomillarini tartibga soluvchi normativ-huquqiy hujjatlarga muvofiq belgilanadi.
Tanlash taklifi ta’minoti hajmi tanlash boshlang‘ich qiymatining 1 foizini tashkil qiladi.

	
	
	5.2
	
	Elektron tanlashda ishtirok etish uchun ishtirokchi:
- https://etender.uzex.uz saytida ro‘yxatdan o‘tadi va ro‘yxatdan o‘tish sahifasida kerakli bo‘limlarni (mijoz turi, shaxsiy ma’lumotlari, aloqa ma’lumotlari) to‘ldiradi. “Yakka tartibdagi tadbirkor” va “Rezident” tizimda faqatgina elektron raqamli imzodan (ERI) foydalanib ro‘yxatdan o‘tishi mumkin bo‘ladi;
- ro‘yxatdan o‘tish jarayoni tugagandan so‘ng, HKKPda ishtirokchi uchun shaxsiy hisobvaraq ochiladi. Ishtirokchilar ularning HKKPdagi hisobraqamlarida avans to‘lovining yetarli miqdori mavjud bo‘lgan taqdirdagina elektron davlat xaridlarida ishtirok etadilar;
- Tanlash shartlari bilan batafsil tanishgandan so‘ng ishtirokchi elektron tanlashda ishtirok etish uchun ariza beradi va “Umumiy ma’lumot” sahifasida, “Tovarlar va buyumlar”, “Talablar” bo‘limlarida zarur ma’lumotlarni to‘ldiradi.
Talablar bo‘limida ma’lumot kiritish jarayonida ishtirokchidan biror bir talab bo‘yicha tasdiqlovchi hujjat so‘ralgan bo‘lsa, hujjatni fayl ko‘rinishida yuklash zarur.

	
	
	5.3
	
	Xorijiy ishtirokchilar erkin konvertatsiya qilinadigan istalgan valyutada O‘zbekiston Respublikasi Markaziy bankining to‘lov sanasidagi kursi bo‘yicha omonat summasiga ekvivalent miqdorda naqd pul omonatini kiritishlari mumkin. Mahalliy ishtirokchilarning naqd pul depoziti milliy valyutada to‘lanadi. Xorijiy ishtirokchilar erkin konvertatsiya qilinadigan istalgan valyutada O‘zbekiston Respublikasi Markaziy bankining to‘lov sanasidagi valyuta kursi bo‘yicha omonat summasiga ekvivalent miqdorda naqd pul qo‘yishlari mumkin. Mahalliy ishtirokchilarning naqd depoziti milliy valyutada to‘lanadi.

	
	
	5.4
	
	Ishtirokchilarning zakalati operator tomonidan g‘olib aniqlangunga qadar band qilib qo‘yiladi.
Tanlash g‘olibining zakalati shartnoma tuzilguniga qadar band qilib qo‘yiladi.

	
	
	5.5
	
	Tanlash zakalati quyidagi hollarda qaytarilmaydi:
- agar tanlash ishtirokchisi tanlash g‘olibi deb aniqlansa, lekin Buyurtmachi bilan tegishli shartnomani imzolashdan bosh tortsa yoki imzolay olmasa;
- agar tanlash ishtirokchisi tanlash takliflarini qabul qilish muddati tugaganidan keyin o‘z tanlash taklifini qaytarib olsa;
- agar tanlash ishtirokchisi tanlash g‘olibi deb topilsa, lekin Buyurtmachiga shartnomani bajarish kafolatini berishdan bosh tortsa;
- g‘olib shartnoma tuzishni rad etgan taqdirda, unga zakalat summasi qaytarib berilmaydi va mazkur mablag‘lar operator tomonidan buyurtmachining tegishli hisobvarag‘iga o‘tkazib beriladi.

	
	
	5.6
	
	Buyurtmachi taklifni ta’minlash summasi to‘lanishini talab qilmaydi va ta’minlash to‘g‘risidagi hujjatni bir ish kuni davomida qaytaradi yoki quyidagi voqealardan biri yuz berganidan keyin uning qaytarilishini ta’minlaydi:
taklifni ta’minlashning amal qilish muddati tugashi;
shartnomaning kuchga kirishi va ushbu shartnomaning bajarilishi ta’minlanishi, agar bunday ta’minlash davlat xaridi shartlarida talab etilsa;
davlat xaridlarining bekor qilinishi;
takliflarni yuborishning oxirgi muddati tugaguniga qadar taklifning chaqirib olinishi.

	
	
	5.7
	
	Operator elektron tanlash natijasida shartnoma tuzilganidan so‘ng, bir ish kuni davomida zakalatni banddan yechadi va uni ijrochining tegishli shaxsiy hisob raqamiga qaytaradi. 
Operatorning vositachilik yig‘imi davlat xaridlarining yakunlariga ko‘ra bitimning haqiqiy summasidan kelib chiqib davlat buyurtmachisi va ishtirokchining avans to‘lovlaridan elektron tizim tomonidan ushlab qolinadi. 

	6
	Tanlash takliflarini baholash tartibi
	6.1
	
	Elektron tanlash xarid komissiyasi tomonidan belgilangan muddatda o‘tkazilganda elektron tizim avtomatik ravishda ishtirokchilar tomonidan joylashtirilgan va ularning tanlash takliflarini tashkil etuvchi elektron hujjatlarni ko‘rish imkoniyatini beradi.
Ishtirokchi tomonidan biriktirilgan fayllar uning tanlash taklifida ko‘rsatilgan ma’lumotlariga mos bo‘lishi hamda elektron tizimdagi elektron maydonlar to‘ldirilishi kerak.
Elektron tizim ishtirokchi taklif etgan narxni boshlang‘ich narxga muvofiqligini va elektron maydonlarning to‘ldirilganligini hamda biriktirilgan fayllarning mavjudligini tekshiradi. Ishtirokchi tomonidan taklif etilgan narx boshlang‘ich narxdan yuqori bo‘lsa, shuningdek, to‘ldirilmagan maydonlar mavjud bo‘lsa yoki biriktirilgan fayllar to‘liq bo‘lmasa, elektron tizim rad etish sababini ko‘rsatgan holda ishtirokchining tanlash taklifini rad etadi. Biriktirilgan fayllardagi ma’lumotlarni ishtirokchining tanlash taklifida ko‘rsatilgan ma’lumotlarga muvofiqligini tekshirish xarid komissiyasining mas’ul kotibi tomonidan amalga oshiriladi.

	
	
	6.2
	
	Tanlash takliflarini baholash quyidagi ketma-ketlikda amalga oshiriladi:
 - tanlash taklifining tanlash hujjatlarida ko‘rsatilgan talablarga mos ravishda rasmiylashtirilganligini tekshirish;
- ishtirokchining malaka talablarga (tanlash hujjatlarida nazarda tutilgan bo‘lsa) muvofiqligini baholash;
- tanlash taklifining texnik qismini baholash;
- tanlash taklifining narx qismini baholash.
Bunda elektron tizim tanlash taklifining malaka, texnik va narx qismlarida mavjud bo‘lgan ma’lumotlar tanlash taklifining oldingi qismi baholanishi yakunlangandan so‘ng ketma-ketlik bilan oshkor qilinishini ta’minlaydi.
Xarid komissiyasi zarur hollarda tanlash taklifining texnik qismini baholashda ekspertlarni jalb qilishi mumkin.

	
	
	6.3
	
	Elektron tanlash ishtirokchilari tomonidan tuzilgan hujjatlar ro‘yxati ushbu yo‘riqnomaning 1-ilovasida (№ 1, 2 va 3 shakllar) keltirilgan.
Agar tanlash ishtirokchisi tomonidan taqdim etilgan hujjatlardagi ma’lumotlar ishonchsiz deb topilsa, xarid komissiya bunday ishtirokchini tanlash jarayonining istalgan bosqichida tanlashda ishtirok etishdan chetlashtirishga haqli.

	
	
	6.4
	
	Tanlash takliflarini baholash va tanlash g‘olibini aniqlash tanlash hujjatlarida (2-ilova) belgilangan ketma-ketlik, tartib, mezonlar va uslublar asosida amalga oshiriladi.

	
	
	6.5
	
	Ishtirokchi quyidagi hollarda tanlashda ishtirok etishdan chetlashtiriladi:
- u to‘g‘risida insofsiz ijrochilarning yagona reestrida qayd mavjud bo‘lsa;
- unda soliqlar va yig‘imlarni to‘lash bo‘yicha muddati o‘tgan qarzdorlik mavjud bo‘lsa;
- ishtirokchi moliyaviy natijalariga ko‘ra oxirgi moliyaviy yilini zarar bilan yakunlagan bo‘lsa;
- o‘ziga nisbatan to‘lovga qobiliyatsizlik tartib-taomillari joriy etilgan bo‘lsa;
- ishtirokchi xarid qilish hujjatlarining malaka, texnik va tijorat talablariga javob bermasa; 
- ishtirokchi davlat xaridlari jarayonida davlat buyurtmachisi tomonidan biror-bir xatti-harakatning sodir etilishiga, qaror qabul qilinishiga yoki biror-bir xarid qilish tartib-taomilining qo‘llanilishiga ta’sir o‘tkazish maqsadida davlat buyurtmachisining yoki boshqa davlat organining istalgan hozirgi yoki sobiq mansabdor shaxsiga yoki xodimiga har qanday shakldagi haqni, ishga yollash to‘g‘risidagi taklifni yoxud istalgan boshqa qimmatbaho ashyoni yoki xizmatni bevosita yoxud bilvosita taklif qilsa, bersa yoki berishga rozilik bildirsa;
- ishtirokchi raqobatga qarshi harakatlarni sodir etsa yoki qonunchilikni buzgan holda manfaatlar to‘qnashuvini keltirib chiqarsa, shuningdek affillanganlik hollari aniqlansa.
- ishtirokchisi tomonidan korrupsiya ko‘rinishlariga yo‘l qo‘ymaslik bo‘yicha arizani taqdim etmagan bo‘lsa;
- ishtirokchi shartnoma tuzish huquqiga ega bo‘lmasa;
- ishtirokchi barcha zarur hujjatlar to‘plamini belgilangan muddatda taqdim etmasa yoki o‘z vaqtida taqdim etilgan hujjatlar to‘plami tanlash hujjatlari talablariga javob bermasa;
- ishtirokchi tomonidan taqdim etilgan hujjatlardagi axborotning ishonchsiz yoki soxta ekanligi aniqlangan taqdirda.
- muassislari bitta yuridik va jismoniy shaxslar bo‘lgan ishtirokchilar.
Ishtirokchini xarid qilish tartib-taomillarida ishtirok etishdan chetlatish to‘g‘risidagi qaror va buning sabablari xarid qilish tartib-taomillari haqidagi elektron bayonnomaga izoh bilan kiritiladi.

	
	
	6.6
	
	Agar tanlash taklifi Qonunning va tanlash hujjatlarining talablariga muvofiq kelsa, u tegishli tarzda rasmiylashtirilgan deb topiladi. Tanlash taklifi tegishli tarzda rasmiylashtirilganligi yoki rasmiylashtirilmaganligi bo‘yicha xarid komissiyasi mas’ul kotibining qarori uning asoslangan sabablari bilan xarid komissiyasi tomonidan tasdiqladi.
Ishtirokchining tanlash taklifi talablarga mos kelmaganligi to‘g‘risidagi qaror, ushbu qaror qabul qilingan kunda ishtirokchining shaxsiy kabinetiga yuboriladi.

	
	
	6.7
	
	Tanlash takliflarini baholash vaqtida xarid komissiyasining mas’ul kotibi tanlash ishtirokchilaridan ularning tanlash takliflari yuzasidan tushuntirishlar so‘rashga haqli. Mazkur jarayon elektron shaklda o‘tkaziladi.
Tushuntirish berish jarayonida berilgan texnik taklif va narx bo‘yicha o‘zgartirishlarga yo‘l qo‘yilmaydi.

	
	
	6.8
	
	yender ishtirokchilarining takliflarini ko‘rib chiqish va baholash muddati takliflar berish tugagan paytdan e’tiboran qirq besh ish kunidan oshishi mumkin emas.

	7
	Elektron tanlashda ishtirok etish uchun taklif berish
	7.1

	
	Tanlashda ishtirok etish uchun taklif davlat tilida va zaruriyatga qarab boshqa tillarda tayyorlanadi.

	
	
	7.2
	
	Elektron tanlash o‘tkazilganda ishtirokchilar tanlash takliflarini elektron ko‘rinishida o‘zlarining shaxsiy kabinetlari orqali elektron tanlashni o‘tkazish to‘g‘risidagi e’londa ko‘rsatilgan muddatdan kechiktirmay taqdim etadilar.
Elektron tizimga joylashtirilgan tanlash taklifi ishtirokchi tomonidan tasdiqlanadi.

	
	
	7.3
	
	Tanlash taklifi bilan birgalikda ishtirokchilar eskizlar, rasmlar, chizmalar, fotosuratlar va boshqa hujjatlarni fayl sifatida joylashtirishlari mumkin.
Bunda ishtirokchilarning tanlash takliflari elektron tizimdagi namunaviy shakllarga muvofiq hujjatlarni biriktirish orqali taqdim etiladi. Ishtirokchining tanlash taklifidagi ma’lumotlar biriktirilgan hujjatlardagi ma’lumotlarga mos kelishi kerak.

	
	
	7.4
	
	Tanlash takliflarini ochish muddati yetib kelgunga qadar ular ishtirokchilar, shuningdek, xarid komissiyasi mas’ul kotibi va a’zolari tomonidan ko‘rilishiga yo‘l qo‘yilmaydi, bundan ushbu takliflarni taqdim etgan ishtirokchi mustasno. Mazkur talabning bajarilishiga operator javobgar hisoblanadi.

	
	
	7.5
	
	Elektron tanlash ishtirokchisi:
- bitta lotga faqat bitta tanlash taklifini berishga haqli
- taqdim etilayotgan axborot va hujjatlarning haqiqiyligi va to‘g‘riligi uchun javobgar bo‘ladi;
- tanlash takliflarini berish muddati tugaguniga qadar berilgan tanlash taklifini qaytarib olishga yoki unga o‘zgartirishlar kiritishga haqli.

	
	
	7.6
	
	Joylashtirilgan e’londa ko‘rsatilgan muddat va vaqtda elektron tizim tanlash takliflarini qabul qilishni to‘xtatadi.

	
	
	7.7
	
	Ishtirokchining texnik taklifi mazkur tanlash bo‘yicha xarid qilish hujjatlarining 2 ilovasi ikkinchi jadvalida keltirilgan hujjatlarni o‘z ichiga oladi.

	
	
	7.8
	
	Ishtirokchining narx taklifi elektron tizimning tegishli bo‘limiga kiritiladi.

	8
	Tanlash takliflarini taqdim etish muddatini uzaytirish
	8.1
	
	Zarur bo‘lgan hollarda buyurtmachi tomonidan tanlash takliflarini berish muddati uzaytirilishi yoki elektron tanlash ishtirokchilari tanlash takliflari qabul qilinishi muddati xarid komissiyasi qarori bilan ma’lum vaqtga uzaytirish taklifi bilan murojaat qilishi mumkin.

	
	
	8.2
	
	Buyurtmachi xarid komissiyasi bilan kelishilgan holda tanlashda ishtirok etish uchun takliflar berish muddati tugaydigan sanadan kamida bir ish kuni oldin tanlash hujjatlariga o‘zgartishlar kiritish to‘g‘risida qaror qabul qilishga haqli. 
Tovarning (ishning, xizmatning) o‘zgartirishga yo‘l qo‘yilmaydi. Bunda ushbu tanlashda takliflarni taqdim etishning tugash muddati kamida uch ish kuniga uzaytiriladi. Shu bilan birga, e’londa ko‘rsatilgan axborot o‘zgartirilgan bo‘lsa, tanlash o‘tkazish to‘g‘risidagi e’longa o‘zgartirishlar kiritiladi.

	9
	Elektron tanlash natijalarini sarhisob qilish
	9.1
	
	Elektron tizim avtomatik ravishda tanlash taklifining texnik va narx qismlarini baholashni hisobga olgan holda eng yuqori ball to‘plagan ishtirokchini (ball usuli) g‘olib sifatida aniqlaydi. Baholash natijasiga ko‘ra ikki yoki undan ortiq ishtirokchilar bir xil ball to‘plagan bo‘lsa, eng past narx taklif etgan ishtirokchi g‘olib deb topiladi.
Zahiradagi g‘olib operator tomonidan avtomatik tarzda g‘olibdan keyingi (g‘olibdan keyin eng ko‘p ball to‘plagan ishtirokchi), ya’ni II o‘rinni egallagan ishtirokchi topiladi.

	
	
	9.2
	
	Quyidagi hollarda tanlash o‘tkazilmagan deb topiladi:
- agar tanlashda bitta taklif taqdim etilgan yoki birorta ham taklif taqdim etilmagan bo‘lsa;
- agar xarid komissiyasi malaka va texnik baholash bosqichida barcha takliflarni rad etgan bo‘lsa yoki faqat bitta taklif tanlash bo‘yicha xarid qilish hujjatlari talablariga muvofiq kelsa;
- tanlash g‘olibi yoki zaxiradagi g‘olib shartnoma tuzishdan bosh tortsa.
Bunday holatda buyurtmachi Qonun talablariga muvofiq yangi tanlash o‘tkazishi mumkin.
Agar tanlash savdolarida bitta tadbirkorlik subyekti ishtirok etgan taqdirda, buyurtmachi xarid qilish tartib-taomilini hamda tovarlarga (ishlarga, xizmatlarga) oid mezonlarni oʻzgartirmagan holda takroran eʼlon joylashtirganda va takroriy tanlash savdolarining yagona ishtirokchisi ilgari ishtirok etgan tadbirkorlik subyekti boʻlganda, tanlash savdolari oʻtkazilgan deb hisoblanadi.

	
	
	9.3
	
	Tanlash takliflarini ko‘rib chiqish hamda baholash natijalari elektron tizimda avtomatik ravishda shakllangan dastlabki elektron bayonnomada qayd etiladi va tanlash o‘tkazish bo‘yicha xarid komissiyasi a’zolari tomonidan ERIdan foydalangan holda imzolanadi. Dastlabki elektron bayonnoma u rasmiylashtirilgan kunda elektron tizimda muhokama qilish uchun ikki ish kuniga avtomat joylashtiriladi.

	
	
	9.4
	
	[bookmark: _Hlk523300889]Tanlashning istalgan ishtirokchisi dastlabki elektron bayonnoma e’lon qilinganidan so‘ng buyurtmachiga tanlash o‘tkazish natijalari bo‘yicha elektron tizim orqali e’tirozlar yuborishga haqli.
Tanlash o‘tkazish natijalari bo‘yicha tanlash ishtirokchilaridan e’tirozlar tushganda, xarid komissiyasi e’tirozlarni ikki ish kuni ichida ko‘rib chiqadi va tegishli qaror qabul qiladi.

	10
	Boshqa shartlar
	10.1
	
	Tanlash g‘olibi tuzilayotgan shartnomaning umumiy summasining 1 foizi miqdorida shartnoma majburiyatlarini bajarish kafolatini (zakalat yoki bank kafolati shaklida) taqdim etadi. 

	
	
	10.2
	
	Tanlash ishtirokchisi tanlash bo‘yicha xarid qilish hujjatlaridagi talablarni tushuntirish talabi bilan buyurtmachiga ochiq elektron chat orqali so‘rov yuborishga haqli.
Buyurtmachi so‘rov tushgan sanadan e’tiboran ikki ish kuni ichida ushbu so‘rovga ochiq elektron chat orqali tushuntirish yuborishi shart. Tanlash bo‘yicha xarid qilish hujjatlarining qoidalariga doir tushuntirishlar ularning mazmun-mohiyatini o‘zgartirmasligi kerak.

	
	
	10.3
	
	Tanlash ishtirokchisi taqdim etilgan tanlash takliflarini berish muddati tugaguniga qadar berilgan tanlash taklifini chaqirib olishga yoki unga o‘zgartirishlar kiritishga haqli.

	
	
	10.4



        
	
	Buyurtmachi g‘olib bo‘lgan taklif akseptiga qadar istalgan vaqtda davlat xaridini bekor qilish huquqiga ega. Davlat xaridi bekor qilingan taqdirda Buyurtmachi bunday qaror qabul qilingandan keyin uch ish kuni ichida elektron tizim orqali maxsus axborot portalida mazkur qarorning asoslantirilgan sabablarini e’lon qiladi.

	11
	Tanlash natijalari bo‘yicha shartnoma tuzish

	11.1

	
	Tanlash natijalariga doir shartnoma tanlash bo‘yicha xarid qilish hujjatlarida va o‘zi bilan shartnoma tuzilayotgan tanlash ishtirokchisi tomonidan taqdim etilgan taklifda nazarda tutilgan shartlar asosida g‘olib aniqlangan vaqtdan boshlab o‘n ish kunidan kechiktirmasdan tuziladi.

	
	
	11.2

11.3
	
	G‘olib shartnoma tuzishni rad etgan taqdirda, unga zakalat summasi qaytarib berilmaydi. 
Agar xarid komissiyasi tomonidan zaxiradagi g‘olib aniqlangan bo‘lsa, shartnoma tuzish va unga doir majburiyatlarni bajarish huquqi zaxiradagi g‘olibga o‘tadi. Bunda zaxiradagi g‘olib g‘olib tomonidan taklif etilgan narx bo‘yicha (bundan zaxiradagi g‘olib taklif etgan narx g‘olib tomonidan taklif etilgan narxdan past bo‘lgan hollar mustasno) shartnoma tuzadi yoki shartnoma tuzishni rad etishi mumkin.
Agar xarid komissiyasi tomonidan zaxiradagi g‘olib aniqlanmagan bo‘lsa yoki zaxiradagi g‘olib shartnoma tuzishni rad etgan bo‘lsa, davlat buyurtmachisi Qonun talablariga muvofiq davlat buyurtmachisi yangi tanlash o‘tkazadi.





1-ilova  (1-2-3-son shakllar)


1-son shakl

ISHTIROKCHINING BLANKASIDA

202___ yil _-____dagi
_________-son

Xarid komissiyasiga



KAFOLAT XATI



Ushbu xat bilan __________________________ 
				(ishtirokchi nomi)
- Qayta tashkil etish, tugatish yoki o‘ziga nisbatan joriy etilgan to‘lovga qobiliyatsizlik tartib-taomillarining mavjud emasligi;
- _____________ (buyurtmachi nomi) bilan sud yoki arbitraj muhokamasi holatida emasligini;
- ______________ (buyurtmachi nomi) bilan avval tuzilgan shartnomalar bo‘yicha lozim darajada bajarilmagan majburiyatlari yo‘qligini;

- ______________ (ishtirokchi nomi) bankining offshor zonalarda ro‘yxatdan o‘tkazilmaganligini tasdiqlaymiz.





Imzolar:

Rahbarning F.I.Sh. _______________

Bosh buxgalterning (moliya bo‘limi boshlig‘i) F.I.Sh. ______________

Huquqshunos F.I.Sh. ____________________


MO‘.









2-son shakl

	___________________________________________ to‘g‘risida umumiy ma’lumot

	

	№
	Ko‘rsatkichlar
	Ma’lumot

	1
	Korxonaning to‘liq yuridik nomi va mulkchilik shakli:
	 

	2
	Korxona tashkil topgan vaqt va ro‘yxatdan o‘tgan raqami:
	 

	3
	Xizmat ko‘rsatuvchi bank va rekvizitlari:
	 

	4
	Korxonaning rahbari:
	 

	5
	Korxonaning rahbarining telefon raqami, El. pochta:
	 

	6
	Ta’sischilar nomi, ulishi %:
	 

	7
	Korxonaning hududi manzili:
	 

	8
	*Faoliyat turi (asosiy va qo‘shimcha):
	 




Talab etilayotgan yoki shunga o‘xshash xizmatni amalga oshirish tajribasi haqida ma’lumot

	T/r
	Ko‘rsatilgan xizmatlar predmeti nomi
	Xaridorning nomi, uning manzili va aloqa ma’lumotlari
	Yetkazib berish sanasi
	Izoh

	
	
	
	
	

	
	
	
	
	

	
	
	
	
	



Qo‘shimcha ma’lumotlar: bajariladigan ishlar hajmi, mijozlar fikri, shunga o‘xshash mahsulot va xizmatlar bo‘yicha tasdiqlangan ma’lumotlar va boshqalar.

__________________________________
(vakolatli shaxs imzosi)

____________________________________
(vakolatli shaxsning F.I.Sh va lavozimi)


M.O‘.

Sana: 20__y. “___” _________________










3-son shakl



ISHTIROKCHI TASHKILOT BLANKIDA

____________________________ (Tanlash raqami va predmetini ko‘rsating) tanlash savdolari bo‘yicha

TEXNIK TAKLIF


20  yil _-____dagi
_________-son
Xarid komissiyasiga

Hurmatli xonimlar va janoblar!

Qurilish obyektida nazorat oʻlchovini o‘tkazish bo‘yicha berilgan e’lon asosida tanlash savdolari hujjatlarini va texnik topshiriqni to‘liq o‘rganib chiqib, biz quyida imzo chekuvchi ________________ (tanlash ishtirokchisi nomi), tomonidan ______ muddatga ushbu xizmatlarni ko‘rsatishni  taklif qilamiz.
Biz ushbu texnik taklifga va xarid hujjatlari texnik topshiriqnomasiga to‘liq rioya qilgan holda, tanlash g‘olibi bilan tuziladigan shartnoma bo‘yicha o‘z muddatida xizmatlarni ko‘rsatish majburiyatini olamiz.
Biz tanlash takliflarini berish muddatining oxirgi sanasi sifatida belgilangan kundan boshlab 45 kun davomida ushbu taklif shartlariga rioya qilishga rozimiz. Ushbu tanlash taklifi biz uchun majburiy bo‘lib qoladi va ko‘rsatilgan muddat tugashidan oldin istalgan vaqtda qabul qilinishi mumkin.



__________________________________
(vakolatli shaxs imzosi)

____________________________________ 
(vakolatli shaxs lavozimi va F.I.Sh.)

M.O‘. 


2-ilova
Dastlabki malakaviy baholashni o‘tkazish tartibi va mezonlari:

Ushbu jadvalda ishtirokchilarning malakasiga qo‘yilgan talablar o‘rganiladi va baholanadi. Dastlabki malakaviy baholashdan o‘tmagan ishtirokchilar tanlash ishtirok etishdan chetlatiladi.
Jadval  №1
	№
	Mezonlar
	Baholash
	Izoh

	1
	Ishtirokchi 1-son shaklga muvofiq kafolat xati taqdim etishi kerak.
	[bookmark: _Hlk231495151]Taqdim etilsa – 6,25 ball;
Taqdim etilmasa – 0 ball.
	Agar ishtirokchi kerakli hujjatlar va ma’lumotlarni taqdim etmasa tanlashdan chetlatiladi.

	2
	Ishtirokchi to‘g‘risida umumiy ma’lumot
(2- son shakl).
	Taqdim etilsa – 6,25 ball;
Taqdim etilmasa – 0 ball.
	Agar ishtirokchi kerakli hujjatlar va ma’lumotlarni taqdim etmasa tanlashdan chetlatiladi.





Tanlash taklifining texnik qismini baholash:

Bu texnik taklif hujjatlari asosida amalga oshiriladi. Takliflari texnik baholashdan o‘tmagan ishtirokchilar tanlashda ishtirok etishdan chetlatiladi.

Jadval №2
	№
	Mezonlar
	Baholash
	Ixoh

	1
	Ishtirokchi 3-son shaklga muvofiq texnik taklifini taqdim etishi kerak.
	Taqdim etilsa – 6,25 ball;
Taqdim etilmasa – 0 ball.
	Agar ishtirokchi 
0 ball olsa tanlashdan chetlatiladi.

	2
	Ishtirokchining qurilish loyihalarini ekspertizadan oʻtkazish uchun akkreditatsiya guvohnomasi mavjud bo‘lishi lozim. (Tasdiqlash uchun guvohnoma nusxasi taqdim qilinadi).
	Taqdim etilsa – 6,25 ball;
Taqdim etilmasa – 0 ball.
	Agar ishtirokchi 
0 ball olsa tanlashdan chetlatiladi.

	3
	Ishtirokchi shtat birligida kamida 2 nafar Kompetensiyani rivojlantirish instituti tomonidan taqdim qilingan III toifa (QR kod bilan tasdiqlangan) sertifikatga ega xodimlar mavjud boʻlishi lozim. (Ushbu xodimlarning mehnat shartnomasi, ishga qabul qilish buyrugʻi va III toifa sertifikat nusxasi taqdim qilinadi)
	2 nafar va undan yuqori mavjud xodim 
uchun – 6,25 ball;
Taqdim etilmasa yoki 
2 nafardan kam mavjud xodim uchun – 0 ball.
	Agar ishtirokchi 
0 ball olsa tanlashdan chetlatiladi.

	4
	Ishtirokchi oxirgi 24 oyda kamida 2 ta o‘xshash qurilish obyektida nazorat oʻlchov ishlarini bajargan bo‘lishi kerak. (Tasdiqlash uchun qurilish obyektlarida o‘tkazilgan nazorat o‘lchovi roʻyxati taqdim qilinadi).
	Amalga oshirilgan 2 ta 
va undan koʻp loyiha 
uchun – 6,25 ball;
Taqdim etilmasa yoki 
2 tadan kam loyiha 
uchun – 0 ball.
	Agar ishtirokchi 
0 ball olsa tanlashdan chetlatiladi.

	5
	Ishtirokchining Milliy yoki Xalqaro standartlashtirish tashkiloti tomonidan taqdim qilingan ISO 9001 yoki ISO 14001 yoki ISO 45001 sertifkatlari mavjudligi afzalroq hisoblanadi. (Tasdiqlash uchun sertifikat nusxasi taqdim qilinadi). 
	Taqdim etilsa – 6,25 ball;
Taqdim etilmasa – 0 ball.
	Afzalroq

	6

	Tadbirkorlik subyektlarining barqarorlik reytingi bo’yicha reyting ko’rsatkichi yuqoriligi afzalroq hisoblanadi. 
(Savdo-sanoat palatasining rasmiy veb-sayti orqali baholash sanasida tekshiriladi). 
	O‘rta yoki 
yuqori – 6,25 ball;
Quyi yoki 
qoniqarli – 0 ball.
	Afzalroq


Minimal o‘tish ball (texnik qism va dastlabki malaka qismi baholash yig‘indisi): 37, 5 ball;
Maksimal ball: 50,0 ball.

Tanlash hujjatinig narh qismini baholanishi:

Narxlarni baholash mezonlari - tanlangan hujjatlarning narx qismi uchun yagona mezon shartnoma miqdori (boshlang‘ich narx) hisoblanadi. 
Jadval №3
	№
	Mezon
	Baholash
	Izoh

	1
	Narx taklifining miqdoriy ko‘rsatkichi
	Eng past narx - 50 ball.
Eng yuqori narx - eng past ball
	Narxning eng past narxga nisbatan foizda o‘sishi eng past narx uchun belgilangan ballar foizining xuddi shunday pasayishi sifatida baholanadi.



- texnik va dastlabki malaka qismining miqdoriy ko‘rsatkichi - 50%
- narx qismining miqdoriy ko‘rsatkichi - 50%

“Tanlashda xorijiy va mahalliy ishtirokchilarning narxlarini to‘g‘ri solishtirish maqsadida baholashda O‘zbekiston Respublikasining amaldagi qonunchiligida nazarda tutilgan hollarda tegishli xarajatlar (soliqlar, bojxona to‘lovlari va boshqa majburiy to‘lovlar) hisobga olinadi”.





II. TEXNIK QISM


	Tanlash xujjatining texnik qismi davlat xaridlari elektron tizimning (etender.uzex.uz) alohida faylida biriktirilgan.


III. NARX QISMI


1. Boshlang‘ich bahosi –  540 000 000,00 (Besh yuz qirq million) so‘m QQSni hisobga olgan holda.
2. Moliyalashtirish manbai – “Kokand Future Invest” MChJning o‘z mablag‘lari.
3. To‘lov shartlari:
 Oldindan to‘lov 50% shartnoma imzolangan kundan keyin 10 ish kuni mobaynida. Qolgan 50% qismi xizmat toʻliq va texnik topshiriq talablariga muvofiq bajarilib, 
topshirish-qabul qilish dalolatnomasi buyurtmachi tomonidan e’tirozlarsiz rasmiylashtirilgandan so‘ng hisob-faktura asosida amalga oshiriladi.
4. To‘lov valyutasi – O‘zbekiston Respublikasi milliy valyutasi so‘m;
5. Xizmat ko‘rsatish muddati – Shartnoma imzolangandan so‘ng 90 kalendar kun. 
6. Tanlash taklifining amal qilish muddati – takliflarni qabul qilish muddati tugagan kundan boshlab kamida 45 kunni tashkil etadi.


IV. SHARTNOMA LOYIHASI

	Tanlash xujjatining shartnoma loyihasi davlat xaridlari elektron tizimning (etender.uzex.uz) alohida faylida biriktirilgan.

